open-index/open-wikipedia-markdown huggingface dataset:
Иван Варналиев

**Иван Панчев Варналиев**, нарекуван *Варналиjaта*, — македонски револуционер, учесник во македонското и одринското револуционерно движење, член и војвода на Македонската револуционерна организација.

## Животопис

Иван Варналиев е роден во 1863 година во Велес, тогаш во Османлиската империja. Завршува училиште и работи како лебар. Тој е еден од првите членови на Револуционерниот комитет во Велес.

Во 1898 година е уапсен во врска со убиството на србоманот Петар Ташевич. Четник е при Михаил Апостолов - Попето, а во 1900 година е назначет за прв воjвода на ВМОРО во Штипско и Светиниколско.

Во 1901 година Иван Варналиев е со четата на Михаил Герџиков во Малешевско и Струмичко. Во јануари 1903 година Михаил Герџиков и Иван Варналиев се во Одринско со чета, по заповед на Гоце Делчев.

Тие се во Малотрновско и Лозенградско каде се соработуваат со Лазар Маџаров. Иван Варналиев е делегат на конгресот на Петрова Нива на Одринскиот револуционен округ во 1903 година. За време на Илинденското востание Варналиев е помошник војвода во терористичката чета на Михаил Герџиков и со 20 четници по негова команда е заземено селото Василико, кога е и ранет.

Во истата чета помошник војвода е и Христо Силјанов. Иван Варналиев ги чува бегалците од Одринско до границата со Бугарија, а по востанието се крие за кратко во Созопол со Михаил Герџиков. отоа тие бегаат во Пловдив. Во 1908 година тој заминува во Велес и по Младотурската револуциja работи пак како лебар .

## Поврзано

* Јордан Варналиев
* Слоботка Варналиева
* Александар Варналиев

## Извори


Категорија:Варналиеви
Категорија:Македонски војводи
Никола Пазарџиклијата

**Никола Ангелов Груjчин** е револуционер од Бугарија, учесник во македонското револуционерно движење, член и војвода на Македонската револуционерна организација.

## Животопис

Роден е во 1873 година во Пазарџик, тогаш во Османлиското Царство. Учи таму, а потоа во Софија каде влегува во Организацијата. Во 1901 година Пазарџиклијата станува четник при неврокопскиот воjвода Стојан Малчанков. Со почетокот на Илинденското востание Никола Груjчин учества во борбата што се водела со турскиот аскер, а потоа е самостоен воjвода на чета и се бори во Разлошко, заедно со четите на Михаил Чаков, Јане Сандански, Стојан Малчанков и Иван Апостолов. Во Софија во текот на 1904 година Груjчин учeства во реорганизациjaта на ТМОРО и е куриер на Задграничното претставништво. Префрла оружје во Македонија со Малчанков и Михаил Чаков. Во периодот на 1905 - 1906, Пазарџиклијата е пак во Македонија како Кривопаланечки воjвода, каде ја возобновува мрежата на ВМОРО. Во 1907 година се вратил во Софиja и при избувнувањето на меѓусебни борби меѓу македонско-одринските дејции е убиен во 1908 година, најверојатно од приврзаници на Јане Сандански.

## Извори


## Надворешни врски

* Биографиja от саjт на ВМРО

Категорија:Дејци на ВМОРО
Категорија:Револуционери од Тракија
Категорија:Македонски војводи
Категорија:Учесници во Илинденското востание
БИБЛ

**Балканската Лига**  (), позната и како **БИБЛ** (латиница: *BIBL*),  е повеќенационална професионална кошаркарска лига во која се натпреваруваат екипи од Балканот како Црна Гора, Бугарија, Македонија и Израел.

Во март 2015 година, ФИБА Европа ја признала Балканската лига за следната сезона како нејзина членка.
## Моментален формат
Балканската лига вклучува две екипи од Бугарија, Македонија, Црна Гора, и 12 екипи од Израел. Учесниците се натпреваруваат во 5 групи географски поделени. Најдобрите две изралски екипи и најдобрите четири балкански екипи се натпреваруваат во втората фаза во две групи. Првите две екипи од по двете групи обезбедуваат пласман во завршниот турнир. Турниор се игра во полуфинале и финале кое ќе го одлучи освојувачот на сезоната.

## Финале

## Освојувачи на медал

* со задебелени букви се моменталните учесници во БИБЛ Лигата

## Екипи учесници
*Согласно до сезоната [[БИБЛ сезона 2020/21|2020/21]].*

## Наводи

## Надворешни врски
* BIBL Официјално мрежно место 
* Профил на eurobasket.com

Категорија:Кошаркарски натпреварувања во Европа
Категорија:БИБЛ лига
Мендух Тачи

**Мендух Тачи** (албански: *Menduh Thaçi*; Тетово, ) — македонски политичар и претседател наДемократската партија на Албанците во Македонија.

## Животопис
Тачи е роден во Тетово на 3 март 1965 година. По матурирањето тој се запишува на Медицинскиот факултет при Универзитетот во Приштина, каде што студирал стоматологија. Тогаш млад и амбициозен Тачи се вратил во својот роден град и се вовлекол во политиката.

Со распадот на Југославија, во Македонија се интензивираат албанските политички движења. Прва е формирана Партијата за демократски просперитет (ПДП), во која влегува и Тачи. Но, веќе во 1993 година, партиското радикално крило, ја напушта партијата и формира нова политичка сила, кој подоцна беше именувана како Демократската партија на Албанците. Нивен водач бил Арбен Џафери, а заменик Мендух Тачи. Во 1998 година, по парламентарните избори, ДПА влегува во парламентот, и со тоа Тачи како заменик. Во 2006 година неговата партија се приклучува на владината коалиција. Во новоизбраниот парламент Тачи е член на комисијата за одбрана и безбедност. Поседува голем имот во Приштина и тој исто така е еден од главните финансиери на неговата партија.

Покрај политиката, тој продолжува да се интересира и понатаму за медицината. Во неговото слободно време тој чита посебна литература и класиката. Има одлично познавање на македонски и на францускиот јазик. Женет е, има два сина. Во повеќе наврати е пратеник во Собранието на Македонија. За време на пратеничкиот состав 2008-2012 е претседател на пратеничка група на Собранието на Република Македонија за соработка со Парламентот на Кралството Данска. На 23 декември 2016 година поднел оставка од функцијата претседател на ДПА. На 8 март 2019 година бил осуден на три години затвор за предметот „Титаник 2“ на СЈО.

## Наводи

Категорија:Политичари од Тетово
Категорија:Македонски Албанци
Категорија:Политичари од ДПА
Категорија:Пратенички состав 2002-2006
Категорија:Пратенички состав 2006-2008
Категорија:Пратенички состав 2008-2011
Категорија:Пратенички состав 2011-2014
Категорија:Пратенички состав 2014-2016
Категорија:Пратенички состав 2016-2020
Категорија:Живи луѓе
Омега-шах

**Омега-шах** (англиски: *Omega chess*) — шаховска варијанта, измислена од страна на Даниел МакДоналд во Торонто во 1992 година. Играта се игра на табла со 100 полиња (10х10), со додатни полиња на четирите агли од таблата, на кои на почетокот на партијата се поставени „волшебниците“. Играта се одвива според шаховските правила, со таа разлика што има два нови вида на фигури: „првенци“ (или „шампиони“, во почетната положба се поставени во аглите од таблата) и „волшебници“ (во почетната положба се поставени во четири додадени полиња, косо од аглите од таблата).

Дел од причината за додавањето на новите фигури е да се изедначи бројот на скокачки фигури со бројот на „лизгачки“ фигури по шаховската табла. Волшебникот е измислен, како фигура којашто може да се движи само по полињата со иста боја, што соодветствува со ловецот. Поради додатните полиња во аглите од шаховската табла, оваа варијанта на шах содржи нови тактички можности, вклучувајќи го и матот со два коња.

Омега-шахот е поддржан од страна на некои велемајстори, меѓу кои и Мајкл Род и Алекс Шерцер.

## Наводи

## Надворешни врски
* Омега-шах - официјално мрежно место
* Правила на омега-шахот 
** Како се движат фигурите 
** Бодовна вредност на фигурите 
** Омега-шах против шах 
** Отворања 
** Завршници 
** Стратегија 
* Податотека со збирка партии

Категорија:Варијанти на шахот
Велија Рамковски

**Велија Рамковски** (Дебреште, Прилепско, ) — македонски стопанственик и политичар.

## Биографија
Рамковски е роден во прилепското село Дебреште на 4 февруари 1947 година. Неговото семејство се преселило во Битола во 1952 година, каде што завршил средно економско училиште, а потоа дипломирал на Економскиот факултет во Скопје во 1970 година. Работел во неколку општествени претпријатија во  Скопје од 1972 до 1990 година, а потоа ја формирал најголемата приватна фирма во СФРЈ „Унипроком“ во Скопје, 1990, која за своето успешно работење ја добила сојузната награда на *Стопанската комора на Југославија*. Наскоро потоа ја формирал и првата приватна и една од водечките национални телевизии во Македонија Телевизија А1 (1992). Мошне успешен е и новоформираниот синџир продавници „Хедис“ (формиран 2006) со достигнато ниво од над 30% учество на пазарот (податоци од 2007). Спаѓа меѓу најуспешните стопанственици во Македонија во последната деценија. Основач е на Партијата за економска обнова во 2006 и на Фондацијата „Рамковски“ во 2006 со цел да ги афирмира и популаризира духовните вредности на Македонија, со низа афирмативни национални проекти од областа на историското минато, ликовната уметност и книжевноста: за Крсте Петков Мисирков, кодификаторот на македонскиот литературен јазик и правопис, националниот деец Димитрија Чуповски, писателот Петре М. Андреевски, вајарот Боро Митриќески, сликарите Владимир Георгиевски и Новица Трајковски и други македонски современици. Посебно го популаризира Крсте Мисирков со мултимедијален проект во 28 општини, со подарување на 40.000 примероци од книгата „За македонцките работи“, организирање на „Месец на Мисирков“ на Универзитетот ФОН, поставување споменик на плоштадот „Пела“ во центарот на Скопје (дело на вајарот Боро Митриќески) и востановување на наградата „Крсте Петков Мисирков“, со вкупен фонд од 50.000 евра (пет награди: за наука, за уметност, за економија, за спорт и за животно дело). Ги објавил и првите книги од конкурсот за роман, збирка раскази и збирка песни, каде меѓу наградените писатели биле: Стефан Марковски, Михаил Ренџов и други.

Бил сопственик и на весниците „Време“, „Шпиц“ и „Коха е Ре“.

Во декември 2010 година бил уапсен и задржан во притвор. Потоа бил обвинет и осуден за перење пари, за злосторничко здружување, затајување данок и злоупотреба на позицијата. Осуден бил на 13 години затвор.

Во август 2017 година, по речиси седум години поминати во затвор, Велија Рамковски излегол на слобода.

## Наводи

## Поврзано
* А1 телевизија

Категорија:Луѓе од Дебреште
Категорија:Македонски политичари
Категорија:Македонски стопанственици
Категорија:Македонци-муслимани
Категорија:Апсолвенти на Економскиот факултет - Скопје
Категорија:Македонски затвореници и притвореници
Категорија:Затвореници во Македонија
Александар Ростковски

**Александар Аркадјевич Ростковски** (руски: *Александр Аркадьевич Ростковский*;  во Одеса –  во Битола) бил руски конзул и пријател на Крсте Петков Мисирков, убиен во негово присуство од турски стражар (Албанец по потекло) во илинденските настани во Битола.

## Животопис
мини|180п|лево|Погребот на А. А. Ростовски и присуството на Мисирков.
Дипломатската кариера ја започнува како втор секретар во Бугарија, потоа како секретар и драгоман на руското генерално конзулство во Ерусалим, во Јанина и во Бејрут. Потоа Александар Ростковски ја продолжил кариерата како втор секретар во дипломатската агенција во Софија (1884–1885), вицеконзул во Бриндизи (1894–1895), вицеконзул и конзул во Битола (1895), извесно време го заменува рускиот конзул во Скопје (1899–1901) и до смртта останува во Битола.

Првпат се среќава со Мисирков на заедничкиот настап во руското географско друштво во Санкт Петербург на 18 декември 1897, а потоа во Битола како домашен учител на неговите деца (1902/03). Објавува статистичко-етнографски прегледи за населението во битолскиот (за 1897) и во солунскиот вилает, во кои Македонците ги третира не според црковната припадност, туку како православни Словени.

## Наводи

## Надворешни врски
* А. А. Ростковский в Македонии. Начало ХХ в. (руски)

Категорија:Руски дипломати
Категорија:Починати во Битола
Сади Беџети

**Сади Беџети** (Лисец, Тетовско ) — македонски универзитетски професор, ректор на Тетовскиот универзитет и градоначалник на Општина Тетово во периодот 2009-2013.

## Животопис
Беџети е роден на 1 ноември 1957 година во тетовското село Лисец. Основно образование завршил во Речица, Тетовско, во периодот од 1964 до 1972 година. Средно образование го усовршувал во тетовската гимназија во текот на периодот 1972-1976, додека во 1981 година, тој дипломирал на Медицинскиот факултетот во Приштина. Во 1987 година, тој докторирал во Заводот за анатомија „Драго Перовиќ„ при Медицинскиот факултет во Загреб. На Приштинскиот факултет почнал да работи како асистент, се унапредил во доцент и врвот го достигнал како професор во 2000 година, каде потоа заминал во Тетово и учествува во основањето на Државниот универзитет во Тетово. Во периодот до 2000 година, тој бил декан на Медицинскиот факултет на Тетовскиот универзитет. Во 2007 година, тој станал ректор на Универзитетот во Тетово и во 2009 година, тој станал претседател на меѓууниверзитетска конференција на Македонија. На локалните избори во 2009 година, како кандидат на ДПА, Беџети влегол во вториот круг и станал градоначалник на Општина Тетово. При Фармацевтскиот факултет на ДУТ, тој ги предавал предметите Анатомија на човекот и хистологија со ембриологија на човекот.

## Библиографија
* *„Односите помеѓу ендопластиката и модуларното организирање на енториналната ареја кај човекот“* Магистерски труд, Факултет за природно математички науки во Загреб , во 1985.
* *„Цитоархитектонска организација на станичните колумни на енториналниот коретес на човекот“ ("Citoarhitektonska organizacija staničnih kolumni was entorinalnom korteksu čovjeka")*. Докторска теза, Медицински факултет, Универзитет во Загреб, 1987.
* „*Топографските односи на цистична артерија*„ . Praxis Medika, 24 (1983) 1:9-17. (соавтори: Вела А., Бехлули И.)
* *„Односите на А хепатити и нивното клиничко значање“*. Praxis Medika, 26 (1984) 11:3-11 (соавтори: Вела А., Бехлули И., Нурај Б)
* “Hemispheric asymmetry, modular variability and age related changes in the human entorhinal cortex”. Neuroscience (2004, соавтори Simić G., Kelovič Z., Kos M., Grbić K., Hof P.R., Kostović I).

## Наводи

## Надворешни врски
* Биографија на градоначалникот - Проф. Д-р '''Сади Беџети'''  (mk.al.en.)

Категорија:Луѓе од Лисец
Категорија:Македонски универзитетски професори
Категорија:Македонски лекари
Категорија:Македонски Албанци
Категорија:Градоначалници на Општина Тетово
Љубовта се случува

**Љубовта се случува** () — американски драма комедија филм од 2009 год. Овој филм е првенче на режисерот Брендон Камп кој филмската тема ја замислил откако и самиот поминал низ период на тага по смртта на неговата мајка: *“Беше тоа тежок период за мене. Процесот на тага е многу комплексна работа. Оттогаш почнав да ја мислам содржината за овој филм.“*. Во главната женска улога во филмот се појавува познатата глумица Џенифер Анистон.

Критичарите не го сакаа премногу филмот, дури еден гледач на интернет остави порака која гласи дека филмот „Љубовта се случува“ може да се промени и во наслов наречен „Ништо не се случува“. Една критичарка истакнала да се прашуваат многумина зошто Џенифер Анистон *“продолжува да бира проекти за слободните девојки кои се несреќни во љубовта“*. Заклучно е дека и филмот започна ветувачки, но кон крајот докажува дека не е ништо повеќе од една сапуница. **Washington Post** објави позитивна критика во која го оценува филмот како* “подобар отколку што ветува очајниот анслов“*, и го нарекува *“редок романтичен филм во кој чувствата се многу поважни од љубовта на прв поглед“*.

## Кратка содржина
Бурк Рајан изгледа ги има сите одговори. Но, само ако прашате милиони негови обожаватели кои измамено ги читаат неговите книги и поминуваат семинари за преовладување на стравот и оптимизам. Во реалноста, тој не е толку сигурен во советите кои им ги дава на другите бидејќи смртта на неговата сопруга го потресила и променила навистина. Но, кога ја запознава цвеќарката Елоис, за првпат останува без текст... Прашањето е дали Бурк ќе допушти ново заљубување и ќе ја згрози својата кариера? А Елоис? Дали после серијата разочарувања конечно го најде вистинскиот?

## Глумечка екипа

## Надворешни врски
* Официјална мрежно место
* Семрежна филмска база на податоци
* Бокс Офис Мојо

Категорија:Филмови од 2009 година
Категорија:Филмови со Мартин Шин
Категорија:Американски филмови
Категорија:Филмови на англиски јазик
Категорија:Филмски комедии
Ултразвук

мини|Ултрасонограф за медицински преглед
**Ултразвукот** е звук чија честота е над горната граница за слушање на човечкото уво, која изнесува над 20&nbsp;kHz. Некои животни како на пр кучињата, глувците и други имаат способност да го слушнат ултразвукот. Помладите особи, особено децата имаат способнот да слушнат звуци коа се наоѓаат на повисоката граница. Како човек старее така и границата за слушање му опаѓа. Високите звучни честоти се составен дел од спекарот на честоти кој го произведува некој извор на звук, а спектарот на звучни честоти ја сочинува бојата на звукот. Опаѓањето на чујноста на високите честоти како и бојата на звукот се менува со стареење на човекот, што значи дека симфониски оркестар или звук од виолина различно ко слуша дете од 6, возрасен човек од 40 год и старец од 70 години.
Најголема примена на ултразвукот има во медицината – ултразвучна дијагностика но се користи и за многу други цели ( за откривање на јато риби и подморници таканаречен сонар). Принципот на кој се користи ултразвукот е многу едноставен.

## Електрострикција

Најраспространетиот генератор на ултразвук е кварцниот генератор, чија работа е заснована на таканаречен пиезоелектричен ефект. Тоа е појава кога на некои кристали се јавува електрична поларизација кога присилно се врши еластична деформација. Наместо да се делува со сила, може да се користи и обратен ефект – електрострикција- со ставање на плочи и наизменично електрично поле на многу висока честота. Кога честотата со наизменичниот напон ќе се поклопи со сопствената честота на плочите, настапува резонанција. По резонанцијата, плочата јако удира ипроизведува ултразвучни влдабнатини наречени амплитуди.

### Магнетострикција

Оваа метода за добивање на ултразвук е заснована на својство на некои материјали да делуваат на магнетниот пол и да менуваат димензии. Овие материјали се во појако магнетно поле и оваа појава се нарекува магнетострикција. Ако краток дел од овие материјали се наоѓа во променливо магнетно поле, тогаш се доведува во резонантно надолжно поле каде електромагнетот пропушта изменична стуја која одговара на честотата.

## Наводи


Категорија:Акустика
Категорија:Звук
Зоран Попоски

**Зоран Попоски** (Скопје, 1974) — македонски визуелен уметник.

## Основни биографски податоци
Дигитален уметник и апстрактен сликар. Магистрирал уметност во нови медиуми во Линц, Австрија, а докторирал Студии на културата. Остварил студиски престои во Њујорк, Портланд, Берлин, итн. Добитник е на повеќе меѓународни признанија.

Реализирал 100 самостојни и групни изложби во: САД, Германија, Франција, Италија, Македонија, Австрија, Турција, Словенија, Порторико, Кина, итн. Негови јавни уметнички проекти се прикажани на видео билборди, билборди и плакати во Њујорк, Даблин, Скопје, Хонгконг, итн.

Трансдисциплинарната уметничка пракса на Попоски претставува комбинација од видео, перформанс и дигитални графики, и ги истражува прашањата на лиминалноста и постојаната менливост/продуцирање на идентитетот, територијата и јавниот простор.

Автор е на книга за пресекот на уметноста во новите медиуми и активизмот, „Простори на моќта“ (Скопје: Темплум, 2009).

Член е на Друштвото на ликовни уметници на Македонија (ДЛУМ).

## Наводи

* G. Haagsma, *Saatchi Online Magazine Critic’s Choice: Top 10 New Media Artists*, Saatchi Online Magazine, август 2009.
* К. Б., *Јасна Котеска – предлог за име на скопска улица*, Утрински весник, 25 јуни 2009, 15.
* К. Богоева, *Денеска е важно каде ти е базата*, Утрински весник , 26 мај 2009, 17.
* *Македонскиот уметник Зоран Попоски награден во Шпанија*, Culture in MK, 27 април 2009.
* В. Величковски, *Свежо и веќе видено*, Вечер, 25 февруари 2009, 18.
* И. Васева, *Уметничкиот идентитет притиснат од глобализацијата*, Време, 18 февруари 2009, 21.
* T. Tricarico, *L’esposizione: D’Alterio e Poposki sulla linea del confine*, Il Mattino, 17 април 2007, 35.
* В. Галевски, *Зоран Попоски*, Форум плус, 16 март 2007, 40-41.
* *Зоран Попоски меѓу 24 уметници од светот*, Време, 1 септември 2006, 21.

## Надворешни врски
* Зоран Попоски 

Попоски Зоран
Попоски Зоран
Друштво на ликовните уметници на Македонија

Здружение на ликовните уметници на Република Македонија. Формирано во 1946 година од основоположниците на модерната македонска уметност Димитар А. Пандилов, Лазар Личеноски, Никола Мартиновски, Вангел Коџоман и Василие Поповиќ-Цицо. За прв претседател на Друштвото бил избран Никола Мартиновски. Неговата антиципација и континуитет датираат од 1929 година, кога во рамките на Вардарска Бановина било основано „Друштвото на југословенските ликовни уметници“. Во 1930 година кон него се приклучило и новото друштво „Јефимија“ кое од 1933-1941. година ја презела изложбената дејност на ДЈЛУ. На иницијатива на Друштвото е формирано и Уметничкото училиште во Скопје. Од 2019 година претседател е Филип Фидановски.

Друштвото работи на афирмација на ликовното творештво во Македонија, преку организирање самостојни и групни изложби на неговите членови во земјата и во странство. ДЛУМ организира и повеќе традиционални изложби, меѓу кои годишните изложби на графика и цртеж, сликарство мал формат, „Зимскиот салон“ (биенална изложба во Музејот на современата уметност) и годишна ревијална изложба во соработка со Музејот на Град Скопје. Изложбен простор на ДЛУМ е Салонот на Домот на АРМ.

## Изложби
*„Годишна изложба - функционира од самото основање; 
* „Зимски салон“ - озложба која датира од 1991 година, и е со учеството на селектор-куратор од странство и гости учесници од соседните земји.
*„Мал формат - изложба на слики во мал формат со површина 25х25 ;

## Награди
ДЛУМ ги доделува и следниве награди:
*„Нерешки мајстори“ - за сликарство и континуирано творештво и скулптура; 
*„Лазар Личеноски“ - за сликарство; 
*„Никола Мартиноски“ - за цртеж; 
*„Димче Николов“ (*поранешна* Моша Пијаде) - за графика; 
*„Петар Мазев“ - за сликарство за помлад автор;
*„Јордан Грабул“ - за скулптура и 
*„Димитар Пандилов“ - за сликарство мал формат;
*„Гран-при“ - се доделува на изложбата Зимски Салон;

## Добиени награди
* 2020 - награда „13 Ноември“ за правни лица за 75 години творечка и континуирана работна целина.

## Наводи

## Надворешни врски
* Официјална страница на ДЛУМ 

Категорија:Друштво на ликовните уметници на Македонија
Категорија:Добитници на наградата „13 Ноември“
Избрани партии и спомени

**Избрани партии и спомени** е шаховска книга од рускиот и советски велемајстор и познат шаховски автор Григори Левенфиш. Книгата претставува збирка на најдобрите и поучни партии на авторот против неговите современици, меѓу кои соаѓаат и светските прваци Ласкер, Капабланка и Алехин, но и други силни шахисти како Рубинштајн и Тараш. Воведната содржина и приодот кон анализата на партиите е исполнета со силни автобиографски елементи. Книгата е издадена посмртно, во 1967 година и е напишана на руски јазик.

## Содржина
Делото всушност претставува автобиографија, во која авторот се обидува на читателот да му ги пренеси најсилните моменти од својот живот, како шахист. Хронологијата на настаните е сочувана, па книгата започнува со почетна глава, во која авторот ги опишува своите најрани години како ученик и студент и неговите први шаховски чекори. Главите во продолжение, всушност претставуваат фази во животот на Левенфиш, кој на одличен начин ја избрал нивната должина.

Особено внимание е обрнато на главата посветена на достигнувањата на авторот во периодот од 1925 до 1936, во кој тој ги постигнал најдобрите своите резултати, кои вклучуваат победа на првенството на Советскиот Сојуз и други забележителни настапи на големите турнири.

## Стил на пишување
Григори Левенфиш важи за еден од најдобрите шаховски автори, а делото „Избрани партии и спомени“ е едно од најголемите негови дела, па стилот на пишување е на многу високо ниво. Содржината е поделена на глави, кои претставуваат фази од животот на авторот. Силните натпревари на коишто играл авторот се наведени како наслови во секоја глава, во чии рамки е извршена анализа на предавањата. Од техничка гледна точка, секоја партија е претставена на дијаграм, на кој обично се претставени критичните позиции во партиите.

## Надворешни врски
* Мрежно место на кое книгата може да се подигне во DJVU формат 

Категорија:Шаховски книги
Категорија:Шахот во 1967 година
Категорија:Книги од 1967 година
Сергеј Андреевски

**Сергеј Андреевски** (Скопје, 1960) — македонски сликар.

## Животопис
Сергеј Андреевски е син на познатиот македонски писател Петре М. Андреевски и поетесата Светлана Христова-Јоциќ. Андреевски дипломирал на Факултетот за ликовни уметности во Скопје. Покрај тоа, тој бил на повеќе студиски престои во странство: Рим, Нирнберг, Орхус, Париз, Њујорк, Северна Каролина, Имадате, Истанбул, итн.

## Творештво
Андреевски е претставник на експресионизмот во македонското сликарство, со нагласок врз гестот, примарните бои и егзистенцијалниот карактер на самиот чин на сликање. Тој остварил 400 групни изложби и 53 самостојни изложби во Европа, САД и Азија. Тој е добитник на повеќе национални награди и признанија..

## Наводи

## Надворешни врски
* Службена страница на Сергеј Андреевски 
* Artfacts 

Категорија:Родени во 1960 година
Категорија:Луѓе од Скопје
Категорија:Македонски сликари
Категорија:Југословенски сликари
Категорија:Апсолвенти на Факултетот за ликовни уметности - Скопје
Категорија:Луѓе со потекло од Слоештица
Петар Соколов

**Петар Соколов** бил анархист и револуционер од Отоманска Македонија, член на Македонскиот таен револуционерен комитет, еден од вдахнувачите на Гемиџиите и деец на Македонската револуционерна организација.

## Животопис

Соколов е роден во 1870 година во Ќустендил, тогаш во Османлиската Империja. Учел во Софија и потоа заминал за Женева да учи и влегува во анархистичката Женевска група.

Женевската група во 1898 година стапнала во допир со луѓе на Внатрешната организација и Врховниот комитет. Следната година со Слави Мерџанов и Петар Манџуков заминале со четата на Гоце Делчев во Македонија, а после во Софија потпаднале под влијание на Борис Сарафов, кој ги финансирал.

Веднаш по снабдувањето со пари, кружокот испратил неколку свои членови во Македонија. За таа цел Слави Мерџанов и Петар Манџуков се вовлекле во Македонија, а Соколов се вовлекол во Одринско.

Кон крајот на 1899 година групата на Мерџанов замислил амбициозни планови: убиство на султанот и атентати на Отоманската банка и Тутунското стопанско друштво во Константинопол.

Мерџанов, Соколов и Манџуков, со претходно тајно одобрените парични средства од Сарафов, заминуваат за Цариград. Обеќаното количество на динамит од Сарафов пристигнува на време во Цариград, но при неговото пренесување во градот било откриено од полицијата.

На 14 септември во Цариград, издадени од еден шпион, се уапсени Мерџанов, Соколов, Манџуков и Павел Шатев. По застапувањето на бугарската влада, турската полиција ги ослободува Соколов Мерџанов и Манџуков со препратување во Бугарија, а Шатев го интернира во неговиот роден град Кратово.

Во 1901 година со свои другари Бугари и Ерменци Соколов прави обид за киднапирање на персискиот шах. Обидот не е успешен. Наскоро потоа Соколов е убиен во битка со турската војска кај Одрин.

## Извори


## Надворешни врски
* Опис на Петар Соколов од Павел Шатев. 

С
С
С
С
Категорија:Родени во 1870 година
Категорија:Починати во 1901 година
Павел Делирадев

**Павел Димитров Делирадев** бил македонски општестевник, публицист и револуционер, учесник во македонското револуционерно движење, член и раководител на Македонската револуционерна организација, близок до Серската група, еден од основачите на Народната федеративна партија и деец на ВМРО (Обединета) .

## Животопис

Го завршува Панаѓурското четирикласно училиште и Столарското училиште во Русе, а потоа учи географија во Софија. Основач е на социјалистичките организации во Панаѓуриште и Русе. Во 1903 година основа Општ работнички синдикален соjуз. Работи како уредник во различни левичарски весници, публикува статии за *Руската револуциja*. Павел Делирадев e секретар на четата на Јане Сандански, близок приjaтел со Павел Шатев.

Учествува во создавањето на Народната федеративна партиja, го изработува неjзиниот устав и програма, а по тоа се приклучува кон ВМРО (обединета). За време на Првата светска воjна е бугарски офицер. По воjните е еден од организаторите на туризмот во Бугарија. Еден е од основачите на алпинизмот и пештерското дело.

Има научни придонеси во географијата, геологиjaта, медицината, биологиjaта и др. Автор е на повеќе од 50 книги научна, научно-популарна и патописна литература, 15 политички брошури и над 2 500 статии. Редактира неколку весници и магазини и е нивни соработник. Прв минува по билото на Стара планина во 1933 година, кога е на 54 години и за триесе дена минува повеќе од 700-те километра до морето. Делирадев е автор на неколко научни книги за бугарските планини – *Витоша* (1926), *Осогово* (1927), *Рила* (во два тома, 1928, 1932), *Родопите* (1937) и др., на трудове со историско-етнографски карактер како *Принос към историческата география на Тракия* (во два тома, 1953) и др. Лауреат е на Димитровска награда во 1950 г. Делирадев во месечното списание Македонска мисла, орган на Македонскиот научен институт во 1945 година истакнал:

## Извори


## Надворешни врски
* National Geographic - Бугарија за Павел Делирадев. 

Категорија:Дејци на ВМОРО
Категорија:Македонски револуционери
Категорија:Македонци во Бугарија
Бета протеобактерии

**Бета протеобактериите** (**Betaproteobacteria**) сочинуваат една класа на протеобактерии.

Бета протеобактериите се состојат од неколку групи на аеробни или факултативни бактерии кои се силно разнообразни во поглед на разградувачките капацитети, но исто така содржат хемолитотрофни родови (како на пример, амонијак-оксидирачкиот род *[[Nitrosomonas]]*) и некои фототрофи (членови на родовите *Rhodocyclus* и *Rubrivivax*). Бета протеобактериите имаат улога во азотната фиксација кај различни типови на растенија, при што го оксидираат амониумовиот јон до нитрит — важно хемиско соединение потребно за функционирањето на растението. Многу од нив се наоѓаат во примероци земени од животната средина, како отпадна вода или почва. Патогени видови во рамките на оваа класа се оние од фамилијата *[[Neisseriaceae]]* (кои предизвикуваат гонореја и менингитис) и видови од родот *[[Burkholderia]]*.

## Систематика

Во класата на бета протеобактерии се наоѓаат следните редови
* Burkholderiales Garrity et al. 2006
* Hydrogenophilales Garrity et al. 2006
* Methylophilales Garrity et al. 2006
* Neisseriales Tønjum 2006
* Nitrosomonadales Garrity et al. 2006,
* „Procabacteriales“
* Rhodocyclales Garrity et al. 2006

Некои од поважните фамилии се:

* Alcaligenaceae
* Burkholderiaceae	
* Comamonadaceae
* Gallionellaceae
* Hydrogenophilaceae
* Methylophilaceae	
* Neisseriaceae
* Nitrosomonadaceae
* Oxalobacteraceae
* Rhodocyclaceae
* Spirillaceae

## Наводи

Категорија:Бактерии
Гама протеобактерии

**Гама протеобактерии** (**Gammaproteobacteria**) — класа на неколку медицински и научно значајни групи на бактерии, како што е групата *[[Enterobacteriaceae]]* (*[[Escherichia coli]]*), *[[Vibrionaceae]]* и *[[Pseudomonadaceae]]*. Голем број на значајни патогени исто така припаѓаат на оваа група, како на пример, *[[Salmonella]]* (ентеритис и тифусна треска), *[[Yersinia]]* (чума), *[[Vibrio]]* (колера), *[[Pseudomonas aeruginosa]]* (белодробни инфекции кај хоспитализирани пациенти или пациенти со цистична фиброза), додека еден сој на *E. coli* предизвикува труење со храна. Членовите на родот *[[Chromatium]]* се фотосинтетски и го оксидираат сулфурводородот (наместо водата) и даваат сулфур како екскрет. Некои гама протеобактерии го оксидираат метанот и многу од нив живеат во симбиоза со животните од геотермалните океански топли извори.

## Систематика

Некои поважни фамилии од оваа група се:

* Acidithiobacillaceae
* Aeromonadaceae
* Alcanivoraceae
* Alteromonadaceae
* Cardiobacteriaceae
* Chromatiaceae
* Coxiellaceae
* Ectothiorhodospiraceae
* Enterobacteriaceae	
* Francisellaceae
* Halomonadaceae
* Legionellaceae
* Methylococcaceae
* Moraxellaceae
* Oceanospirillaceae
* Pasteurellaceae
* Piscirickettsiaceae
* Pseudomonadaceae
* Succinivibrionaceae
* Thiotrichaceae
* Vibrionaceae
* Xanthomonadaceae

## Наводи

Категорија:Бактерии
Томислав Стојановски (појаснување)

**Томислав Стојаносвки** може да се однесува на:

* Томислав Стојановски - Бомбај , македонски политичар
* Томислав Стојановски - Даравела († 21 август 2012), политичар и адвокат
Томислав Стојановски - Бомбај

:*За други значења видете на појаснителната страница за [[Томислав Стојановски]]*

**Томислав Стојановски - Бомбај** (Тетово,  - починал на ) — македонски политичар и водач на Демократската партија на Македонија.

## Животопис
Бомбај е роден во Тетово во 1940 година. На универзитетот „Св. Кирил и Методиј“ во Скопје завршил Машински факултет. Директор е на енергетското одржување во Комбинатот Тетекс во Тетово. На парламентарните избори во Македонија во 1994 година е во составот на македонскиот парламент. Во 2009 година бил кандидат за градоначалник на Општина Тетово но не успеал да влезе во вториот круг. 

## Наводи

Категорија:Политичари од Тетово
Категорија:Пратенички состав 1994-1998
Тодор Петров

:За други значења видете на појаснителната страница*.



*'Тодор Петров''' (Гевгелија, ) — македонски политичар, борец за правата на Македонците низ целиот свет и претседател на Светскиот македонски конгрес.

## Животопис
Петров е роден на 19 март 1960 година во Гевгелија. Дипломирал на Економскиот факултет во Скопје. Бил директор на Занаетчиска задруга во Гевгелија и директор на неделникот „Македонско сонце”. Од 1990-1994 година бил независен пратеник во првиот повеќепартиски парламент на Македонија, по распаѓањето на поранешна СФРЈ. Од 1990 година е претседател на Светскиот македонски конгрес. Од 2006 година беше претседател на кратковечната Македонската партија како транснационална партија. Во 2009 година учествуваше во кандидатската трка на ВМРО-ДПМНЕ за претседател на Република Македонија, но не ја доби кандидатурата.

Живее и работи во Скопје. Зборува англиски јазик.

## Наводи

Категорија:Политичари од Гевгелија
Категорија:Пратенички состав 1991-1994
Категорија:Апсолвенти на Економскиот факултет - Скопје
Тодор Петров (појаснување)

**Тодор Петров** може да се однесува на:

* Тодор Петров - македонски политичар
* Тодор Петров - војвода на ВМРО
Алфапротеобактерии

**Алфапротеобактериите** (**Alphaproteobacteria**) образуваат класа на протеобактерии.

Тука припаѓаат најмногу фототрофни родови, но исто така и неколку родови кои метаболизираат С1-соединенија (на пример, *Methylobacterium* spp.), симбионти со растенија (како *[[Rhizobium]]* spp.) и животни, и една група на патогени − *[[Рикеции|Rickettsiaceae]]*. Се мисли дека претходниците на митохондриите од еукариотските клетки потекнуваат од родот *[[Rickettsia]]* spp. (видете ендосимбиотска теорија). Поради нивните симбиотски својства, научниците често ги користат алфапротеобактериите од родот *[[Agrobacterium]]* за пренос на туѓа ДНК во растителните геноми, но и при некои други биотехнолошки процеси.

## Систематика

Повеќето фамилии од класата се дел од редот *Rhizobiales*. Тие се:

* *[[Anaplasmataceae]]*
* *[[Bartonellaceae]]*
* *[[Beijerinckiaceae]]*
* *[[Bradyrhizobiaceae]]*
* *[[Brucellaceae]]*
* *[[Caulobacteraceae]]*
* *[[Holosporaceae]]*
* *[[Hyphomicrobiaceae]]*
* *[[Methylobacteriaceae]]*
* *[[Methylocystaceae]]*
* *[[Rhizobiaceae]]*
* *[[Rhodobacteraceae]]*
* *[[Rickettsiaceae]]*
* *[[Sphingomonadaceae]]*

## Наводи

Категорија:Бактерии
Хамид Тачи

**Хамид Тачи** (*[[албански]]: Hamid Thaçi*, Ваксинце, 1924) — македонски борец и политичар од албанска народност.

## Животопис
Тачи е роден во кумановското село Ваксинце во 1924 година. Се школувал во Великата медреса во Скопје од 1936 до 1941 година, а потоа завршил гимназија во Приштина. Поради политички прогон, тој бил принуден да го прекине школувањето и се приклучил на НОБ од првата половина на 1943 година како борец, политички комесар на чета на баталјон и на бригада. Бил демобилизиран како капетан на ЈНА. Од 1950 година, тој бил професионален политички работник. Ја завршил Политичката школа во Белград и бил народен пратеник во Соборот на производителите на Народното собрание на НРМ.

## Наводи

Категорија:Македонски Албанци
Категорија:Луѓе од Ваксинце
Категорија:Учесници во НОБ
Категорија:Македонски политичари
Никола Тодоров

**Никола Тодоров** (Скопје, ) — македонски политичар, дипломат и адвокат.

## Животопис
Во периодот од 1994 до 1997 година Никола Тодоровв учел на правната насока во СЕПУГС „Васил Антевски Дрен“ во Скопје. Во 2002 година дипломирал на правниот факултет во Скопје, насока „*Граѓанско право*“. Покрај македонскиот одлично зборува и англиски, додека грчкиот го владее на почетно ниво.

Никола Тодоров во периодот од 10 јули 2009 до 28 јули 2011 година, тој ја извршувал функцијата министер за образование и наука, додека во периодот од 28 јули 2011 до 1 јуни 2017 година ја извршувал функцијата министер за здравство.

По Парламентарните избори од 2016 година, Тодоров бил избран за пратеник во Собранието на Македонија, но од таа функција се откажал со образложение дека сака да се посвети на адвокатурата.

Тодоров во годините си заработил непопуларно име со кое многу често го опишувале оние кои не биле задоволни од неговата работа - „Министерот за смрт“.

Смртта на деветгодишната Тамара Димовска од Велес, која имала искривување на рбетот, бил еден од кобните случаи кои како виновник му се припишувани на Тодоров. Битката за спас на девојчето со надлежните установи траела цели три месеци, за тоа дали нејзиниот зафат од 30.000 ќе го плати Фондот за здравствено осигурување. Но, Тамара не издржала во правната процедура и чекајќи потпис од лекарите. За оваа голгота на семејството и смртта на Тамара, имало протести против Тодоров, а опозицијата му поднела интерпелација. Сепак, Тодоров преживеал и со помош на пратениците од ВМРО-ДПМНЕ, тој останал министер.

Тој бил вклучен во скандалот со тендерот за набавка на ренген и дигитални апарати во вредност од 1 милион евра, што го добила фирмата Визарис МКД, поврзана со новинарката од Сител, Ивона Талевска. Откако СДСМ ја обелодениле оваа афера, договорот бил раскинат, а Тодоров се правдал дека постапката за набавка на опремата била законска и „малку неетична“.

## Наводи

## Надворешни врски
*Биографија на Страната на МОН 

|-

Категорија:Живи луѓе
Категорија:Политичари од Скопје
Категорија:Правници од Скопје
Категорија:Министри за образование и наука на Република Македонија
Категорија:Министри за здравство на Република Македонија
Категорија:Состав на Владата на Република Македонија од 2008
Категорија:Состав на Владата на Република Македонија од 2011
Категорија:Политичари од ВМРО-ДПМНЕ
Категорија:Пратенички состав 2016-2020
Категорија:Апсолвенти на Правниот факултет „Јустинијан I“ - Скопје
Алелна честота

**Алелна честота** — поим од популационата генетика, ја означува пропорцијата од сите копии на еден ген кој пак се состои од одредена генска варијанта — алел. Со други зборови, тоа е бројот на копии на одреден алел поделен со бројот на копии од сите алели кои се наоѓаат на генетското место (локус) во популацијата. Алелната честота може да се изрази во проценти. Во популационата генетика, алелните честоти се користат за да го отсликаат генетскиот диверзитет на поединечно, популационо и видово ниво.

Доколку имаме:

# даден локус на хромозом и ген кој го зафаќа тој локус
# популација од *N* единки кои носат *n* локуси во секоја од нивните соматски клетки (на пример, два локуси во клетките на диплоидните видови, кои содржат два сета на хромозоми)
# постоење на различни алели на генот
# постоење на еден алел во *a* копии

тогаш алелната честота е делчето (фракцијата) или процентот од сите појавувања на тој локус кој е заземен од даден алел, а честотата на еден од алелите е *a/(n*N)*.

На пример, доколку честотата на еден алел е 20% во дадена популација, тогаш еден од пет хромозоми ќе го носи тој алел меѓу членовите на популацијата. Четири од вкупно пет ќе бидат заземени од страна на други варијанти на генот. Треба да се забележи дека за диплоидните гени, фракцијата на единки кои го носат овој алел може да биде близу *два од пет*.

## Наводи

Категорија:Популациона генетика
Марјан Ристески

**Марјан Ристески** (роден на 20 февруари 1972 година во Прилеп) — градоначалник на Општина Прилеп од редовите на ВМРО-ДПМНЕ во периодот од 2005 до 2017 година. Средно образование завршил во гимназијата “Мирче Ацев” во Прилеп. Завршил Економски факултет во Прилеп и се стекнал со статус дипломиран економист. Пред да биде избран за градоначалник 7 години работел како комунален инспектор во Локалната самоуправа на општина Прилеп. Оженет е со сопругата Фанка, и татко на Михаела.

Претходно, седум години беше вработен во Локалната самоуправа, како комунален инспоктор. Учесник е во воениот конфликт, со кој беше зафатена Република Македонија во 2001-та, и е еден преживеаните по трагичниот настан кај месноста „Карпалак”.
Член е на ВМРО-ДПМНЕ од 1993&nbsp;г. Од 2002&nbsp;г. беше координатор на општинскиот комитет на ВМРО-ДПМНЕ во Прилеп, а потоа и член на Извршниот комитет на ВМРО-ДПМНЕ.

Од 2005 година па до денес е член на Управниот одбор на ЗЕЛС.

Исто така бил член на Управниот одбор на Регионалната Развојна Агенција – ПРЕДА и член на Заедничкиот Консултативен Комитет ЕУ – Македонија.

## Надворешни врски
* Мрежното место на ВМРО ДПМНЕ 
* Неговата фејсбук страница

Категорија:Живи луѓе
Категорија:Градоначалници на Општина Прилеп
Александар Прокопиев

**Александар Прокопиев** (, ) — македонски прозаист, раскажувач, есеист и поет.

## Животопис
Тој бил оден во Скопје, на 24 февруари 1953 година. Дипломирал и магистрирал на Филолошкиот Факултет во Белград, на групата за компаративна книжевност и теорија на книжевноста. Тој работел во Институтот за македонска книжевност при Филолошкиот факултет во Скопје.

Тој е сновоположник на постмодернизмот во современата македонска книжевност. 

Делата на Прокопиев се преведени на англиски, јапонски, француски, чешки, германски, унгарски, полски, италијански, руски, српски и бугарски јазик.

Член е на Независните писатели на Македонија.

## Творештво
Прокопиев е автор на следниве дела:
* „*Младиот мајстор на играта*“ (раскази), 1983
* „*…или…*“ (раскази), 1987
* „*Пловидба кон Југ*“ (раскази), 1988
* „*Слово за змијата*“ (раскази), 1992
* „*Ars amatoria*“ (раскази), 1998
* „*Слика тркало*“ (хаику), 1998
* „*Дали Калимах беше постмодернист?*“ (есеи), 1994
* „*Патување на сказната*“ (есеи), 1996
* „*Антиупатства за лична употреба*“, 1996/2000
* „*Постмодерен Вавилон*“ (есеи), 2000
* „*[[Човекот со четири часовници]]*“ (раскази), 2003
* „*[[Борхес и компјутерот]]*“ (есеи), 2005
* „*[[Ѕиркачот]]*“ (новела), 2007
* „Човечулец: бајки од левиот џеб“, 2011
* „Делфин“ (раскази), 2018
* „Синот-риба“ (раскази), 2020
* „Љубовни аматери“ (раскази), 2021

Три негови кратки раскази се застапени во антологијата на македонскиот краток расказ, „*[[Џинџуџе во земјата на афионите]]*“ (Темплум, 2022).

## Награди

* Добитник на книжевната награда „Балканика“ за 2010 година, за книгата „Човечулец“. Тој го освои првото место во конкуренција од истакнати имиња од повеќе европски земји: Здравка Евтимова од Бугарија, Дејан Стоиљковиќ од Србија, Мира Мекси од Албанија, Христос Економу од Грција, Ома Станеску од Романија и турската писателка Асли Ердоган.
* Номиниран за книжевната награда „Балканика“ во 2007 година, за новелата „Ѕиркачот“.

## Наводи

Категорија:Македонски раскажувачи
Категорија:Македонски есеисти
Категорија:Македонски поети
Категорија:Македонски автори на стрипови
Категорија:Југословенски поети
Категорија:Апсолвенти на Белградскиот универзитет
Категорија:Магистри на Белградскиот универзитет
Религија во Србија

Најголема религија во Србија е православната. Со векови во Србија биле присутни две големи религии, православие и католицизам на кои подоцна се додал и исламот. Србија е најшаренолика во религиски поглед. Така, во Војводина 25% од населението се католици или протестанти, додека Белград и Централна Србија се православни над 90%. Косово има над 90% муслимани. Најголема православна црква во Србија е Српска православна црква.

## Христијанство

### Православие

Поголемиот број од населението на Србија се приврзаници на Српската православна црква, додека има православни христијани припадници и на Романската православна црква, главно присутни во делови на Војводина каде живеат етничко Романско малцинство. Освен Србите, во земјата има приврзаници на други православни цркви, во зависност од нивната националност како: Црногорци, Југословени, Роми, Македонци, Украинци, Бугари, Руси, Грци, Власи, итн

### Католизам

Католичкото христијанството е присутно претежно во северниот дел на Војводина, особено во општините со мнозинство етнички Унгарци и во мултиетничка општина Суботица. Етничките групи, чии членови се претежно приврзаници на Католичката црква се: Унгарците, Хрвати, Германците, Словенците, Чесите , Словаците како и мал број на Србите итн.

### Протестантство

Најголемата концентрација на протестантските христијански организации во Србија е во општина Бачки Петровац, каде мнозинството од населението се етнички Словаци. Некои од припадниците на другите етнички групи (особено Унгарците и Германците во пропорционален однос и Србите во апсолутна смисла) се, исто така, приврзаниците на различни форми на протестанти христијанството. Пред Втората светска војна поранешна Југославија била населена од страна на разни нео-протестантски групи, вклучувајќи Јеховите сведоци, Методисти, адвентистите итн. и истите биле населени во Војводина. Денеска, од овие заедници има останато многу мал број на верници.

## Ислам

Исламот е доминантна религија во Санџак, Прешево и на спорната покраина Косово и Метохија, а етнички групи чии членови се претежно приврзаници на исламот се: Бошњаци, Муслимани по националност, Албанци, Горани, Турци, Арапи, Ашкали и Египќани. Во помал број на етничките Роми се, исто така, приврзаниците на исламот.

## Јудаизам

Според податоци од 2002 година, во Србија живеат 785 Евреи, од кои повеќето од нив живеат во Белград, Панчево и Суботица.

## Галерија


Image:Đurđevi stupovi, November 2005.jpg|Манастир Џурџеви ступови
Image:Bajrakli džamija.jpg|Бајракли џамија, единствената џамија во Белград
Image:Beogradska sinagoga.jpg|Синагога ви  Белград
Image:Sjenica Mosque.JPG|Џамија во Сеница
Image:Topolya1.jpg|CКатоличка катедрала во Бачка Топола
Image:Đurđevo,_Main_street_and_the_Uniate_Church.jpg|Источнокатоличка црква во Џурџево 
|Џамија во Нови Пазар 
Image:Baptist Theological School Novi Sad.jpg|Протестантски колеџ во Нови Сад
Панонски легенди

**Панонски легенди** се вид црковна литература, што се создавала во периодот на средниот век кај сите христијански народи. Тие претставуваат едно од најстарите дела на оригиналната словенска книжевност. Уметничките достоинства на Панонските легенди се состојат во мајсторската композиција, убаво насликаните ликови на личностите што се опишуваат, особено на браќата Кирил и Методиј.

Панонски легенди содржат две житија: „Житието на Св. Кирил“ и „Житието на Св. Методиј“. Житието на Св. Кирил почнува со опис на животот на Св. Кирил од неговите детски години и неговата наклонетост кон науката и мудроста и продолжува со опис на неговото школување во Магнаурската школа, потоа како библиотекар во црквата света Софија. Авторот опширно ги објаснува мисите  на Св. Кирил, времето на пишувањето на азбуката. Една од нивните најзначајни мисии е Моравската мисија, кога кнезот Ростислав ги повикува да проповедуваат на словенски.

Авторот ја опишува и зависта и клеветите на германските свештеници пред папата, како и борбата за одбрана на словенската писменост. Во „Житието за Методиј“ опишан е животот и делото на постариот брат Методиј. Во двете житија, односно во Панонски легенди основната идеја е да се докаже и одбрани правото на Словените на свој јазик, писменост и култура. Авторот двајцата браќа ги нарекува „раби божји“, прикажувајќи ги како апостоли и светци, божји избраници за големи дела кои не сакале ништо за себе. Овие учени луѓе го одбраниле своето дело со мудрост: *Зарем Сонцето не не грее сите?*. Поради тоа папата ги ослободил, а луѓето ги сакале и  на секој чекор им ја искажувале својата љубов.

## Текст
Панонските легенди содржат две поголеми житија за Солунските браќа:

* Житие на Константина
* Житие на Методија

Категорија:Средновековна македонска книжевност